CELEX: 62006TN0394
Language: sk
Date: 2006-12-11 00:00:00
Title: Vec T-394/06: Žaloba podaná 11. decembra 2006 – Taliansko/Komisia

24.2.2007   
            
            
               SK
            
            
               Úradný vestník Európskej únie
            
            
               C 42/32
            
         Žaloba podaná 11. decembra 2006 – Taliansko/Komisia
   (Vec T-394/06)
   (2007/C 42/55)
   Jazyk konania: taliančina
   Účastníci konania
   
      Žalobkyňa: Talianska republika (v zastúpení: G. Aiello, avvocato dello stato)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie K(2006) 4324 z 3. októbra 2006, oznámené v ten istý deň, v časti týkajúcej sa vylúčenia z financovania Spoločenstvom a uloženia povinnosti úhrady z rozpočtu Talianskej republiky súm vyplývajúcich z finančného postupu, ktorý sa má uplatňovať, pokiaľ ide o vyúčtovanie výdavkov financovaných Záručnou sekciou Európskeho poľnohospodárskeho usmerňovacieho a záručného fondu v určitých prípadoch nezrovnalostí zo strany prevádzkovateľov.
            
         Žalobné dôvody a hlavné tvrdenia
   Touto žalobou Talianska republika namieta vylúčenie z financovania Spoločenstvom a z toho vyplývajúcej povinnosti úhrady z rozpočtu Talianskej republiky súm súvisiacich s finančným postupom v 157 prípadoch nezrovnalostí v celkovej výške 310 849 495,98 eur, vo vzťahu ku ktorým žalobkyňa nekonala na základe uplatnenie postupu vymáhania dostatočne pohotovo a s potrebnou náležitosťou.
   Na podporu svojich tvrdení žalobkyňa, ktorá spochybňuje akúkoľvek svoju nedbanlivosť, uvádza:
   
               —
            
            
               porušenie a/alebo nesprávne uplatnenie článku 5 ods. 2 nariadenia Rady (EHS) č. 595/91 zo 4. marca 1991 o nezrovnalostiach a vymáhaní čiastok neoprávnene vyplatených v súvislosti s financovaním Spoločnej poľnohospodárskej politiky a organizácie informačného systému v tejto oblasti, ktorým sa ruší nariadenie (EHS) č. 283/72 (1),
            
         
               —
            
            
               porušenie a/alebo nesprávne uplatnenie článku 8 ods. 1 písm. c) nariadenia Rady (EHS) č. 729/70 z 21. apríla 1970 o financovaní Spoločnej poľnohospodárskej politiky [neoficiálny preklad] (2) a nariadenia Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (3).
            
         
      (1)  Ú. v. ES L 67, 14.3.1999, s. 11; Mim. vyd. 03/011, s. 171.
   
      (2)  Ú. v. ES L 94, 28.4.1970, s. 13.
   
      (3)  Ú. v. ES L 160, 26.6.1999, s. 103; Mim. vyd. 3/025, s. 414.